Legal Document

Category: 1953

Text:
23. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ Αριθ. 109/1589 της 14/30 Ιουν. 1978  (ΦΕΚ Β΄ 584) Περί αυξήσεως των παρεχομένων από το Ταμείο Επικουρικής Ασφαλίσεως Προσωπικού Εταιρειών Τσιμέντων συντάξεων: Έχοντας υπόψη: 1.Τις διατάξεις της παρ. 4 του άρθρου 1 του Ν.Δ/τος 4577/66 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων". 2.Το Νόμο 400/76 "περί Υπουργικού Συμβουλίου και Υπουργείων" (ΦΕΚ 203/76 τ. Α΄). 3.Τη Δ3/2087/6.12.77 απόφαση του Πρωθυπουργού και του Υπουργού Κοινωνικών Υπηρεσιών (ΦΕΚ 1278/77 τ. Β΄). 4.Τη γνώμη του Διοικητικού Συμβουλίου του ανωτέρω Ταμείου που λήφθηκε κατά την 13/23.3.78 συνεδρίασή του. 5.Την από 30 Μαΐου 1978 γνωμοδότηση της Επιτροπής Τιμών και Εισοδημάτων που μας κοινοποιήθηκε με το 3644/1549/5.6.78 έγγραφο του Υπουργείου Συντονισμού, αποφασίζουμε: 1.Αυξάνονται από 1ης Ιουνίου 1978 οι καταβαλλόμενες από το Ταμείο Επικουρικής Ασφαλίσεως Προσωπικού Εταιρειών Τσιμέντων συντάξεις, στους συνταξιούχους των οποίων η έναρξη συνταξιοδοτήσεως εμπίπτει στο μέχρι 31.12.1977 χρονικό διάστημα, ως ακολούθως: α)Κατά ποσοστό 25%, οι μέχρι του ποσού των 5.000 δραχμών. β)Κατά ποσοστό 20%, από δραχ. 5.001 μέχρι 10.000. γ)Κατά ποσοστό 15%, από δραχ. 10.001 μέχρι δραχ. 13.000. δ)Κατά ποσοστό 10%, από δραχ. 13.001 και άνω. Το προκύπτον ποσό συντάξεως κάθε κλιμακίου μαζί με την ανωτέρω προσαύξηση, σε καμμιά περίπτωση δεν μπορεί να είναι κατώτερο του προκύπτοντος ανωτάτου ορίου της συντάξεως του προηγουμένου κλιμακίου. 2.Την ανωτέρω ποσοστιαία αύξηση δεν δικαιούνται, οι συνταξιούχοι που λαμβάνουν το ανώτατο και κατώτατο όριο συντάξεων που καταβάλλει το Ταμείο. 3.Από της αυτής ως άνω ημερομηνίας, το θεσπισθέν με την 109/1202/25.5.77 απόφαση του Υφυπουργού Κοινωνικών Υπηρεσιών, κατώτατο όριο συντάξεων, αυξάνεται από δραχ. 2.700 σε δραχ. 3.400 για τους δικαιοδόχους και από δραχ. 3.000 σε δραχ. 3.800 για τους συνταξιούχους λόγω γήρατος και αναπηρίας, ανεξάρτητα από το χρόνο ενάρξεως του συνταξιοδοτικού δικαιώματος. Η απόφαση αυτή να δημοσιευθεί στην Εφημερίδα της Κυβερνήσεως. 39.Η.η.23 Ταμείο Επικ.Ασφαλίσσεως Προσωπικού Εταιρειών Τσιμέντων(ΤΕΑΠΕΤ)